Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: – A szerzett immunhiányos tünetcsoport kialakulását okozó fertõzés terjedésének megelõzése érdekében szükséges intézkedésekrõl és a szûrõvizsgálatok elvégzésének rendjérõl szóló 18/2002. (XII. 28.) ESZCSM rendelet 5. §
Paragraph Index: 1205

(3) bekezdése alapján a megerõsítetten pozitív szûrõvizsgálati eredménnyel rendelkezõ betegek gondozását a fertõzés módjától függetlenül a Fõvárosi Szent László Kórház mellett kizárólag az OBNI végzi. IV. A fenti rendelet preambuluma egyébként ki is emeli azokat a szempontokat, amelyeket a nemibeteg-gondozás területért felelõs döntéshozóknak a szabályozás kialakításánál elsõdlegesen figyelembe kell venni: A fertõzõdött személyek emberi méltóságának, diszkriminációmentes egészségügyi ellátásának szem elõtt tartásával, a fertõzõdés továbbterjedésének megelõzése érdekében, a megelõzésnek elsõdlegesen az érintettek felvilágosításán, az önkéntesség elvén nyugvó szûrõvizsgálatok kiterjesztésén, valamint a szûrõvizsgálatok és a tanácsadás végzésére jogosult intézményrendszer fejlesztésén kell alapulnia. Az adatvédelem oldaláról nézve – álláspontom szerint – a jogi szabályozásnak kiemelt figyelmet kell arra fordítani, hogy a szexuális úton terjedõ betegségben szenvedõ betegek adatai illetéktelen kezekbe ne juthassanak, tekintettel ar- 2006/162/II. szám ra, hogy az érintett személlyel összefüggésben akár többfajta különleges adat halmozottan is elõfordulhat. Ennek érdekében: – elõ kell segíteni a szabad orvosválasztás jogának gyakorlását a lakóhelytõl távoli kezelés érdekében, – privát adatfeldolgozók a rendszerbe ne kerülhessenek be, – a laboratóriumi vizsgálatok lehetõleg az ellátónál mûködõ laboratóriumokban, vagy kizárólag személyes adatok küldése nélkül történjen, – a kontaktusszemélyek adatainak kezelését is csak az erre törvényben felhatalmazott és megfelelõ gyakorlattal, valamint megfelelõ emberi hozzáállással rendelkezõ egészségügyi dolgozók végezhessék. A fentieket összefoglalva, az OBNI megszüntetésének körülményei, a jogszabályi környezet elhanyagolása és a szakma képviselõinek elmondása alapján a nemibetegekkel kapcsolatos adatkezelések helyzetét nem ítélem megnyugtatónak, ezért ezúton kívánom felhívni az egészségpolitika alakításáért felelõs szaktárca és a nyilvánosság figyelmét az ellentmondásokra és a problémákra. Budapest, 2005. november 15. Üdvözlettel: Dr. Péterfalvi Attila (260/K/2005) [Állásfoglalás: a közvéleménykutatásban érintett személyt tájékoztatni kell az adatkezelésre és az adatfeldolgozásra jogosult személyérõl, az adatkezelés idõtartamáról és arról, hogy kik ismerhetik meg az adatokat] […] Tisztelt […]! A fenti számú ügyben írt levelemre Ön röviden tájékoztatott adatkezelési gyakorlatukról és arról, hogy a Felvételi Információs Szolgálat (a továbbiakban: FISZ) egyesületnek tekintendõ. A FISZ egyesületi formában való mûködése az ügy megítélését érdemben nem befolyásolja, ezért továbbra is szükségesnek tartom tevékenységükben az adatvédelmi követelmények érvényesítését az alábbiak szerint:

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes